ముఖేష్ రాజ్‌పుత్

ముఖేష్ లోధీ రాజ్‌పుత్ (జననం 8 ఆగస్టు 1968) భారతదేశానికి చెందిన రాజకీయ నాయకుడు. ఆయన ఫరూఖాబాద్ లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికయ్యాడు.
వ్యక్తిగత జీవితం
ముఖేష్ రాజ్‌పుత్ 1968 ఆగస్టు 8న ఉత్తరప్రదేశ్ రాష్ట్రంలోని ఫరూఖాబాద్ నగరంలో లజ్జారామ్, చందావతి దంపతులకు జన్మించాడు. ఆయన ఉత్తరప్రదేశ్‌లోని ఫరూఖాబాద్‌లోని కమల్‌గంజ్‌లోని ఆర్‌పి డిగ్రీ కళాశాల నుండి బ్యాచిలర్ ఆఫ్ సైన్స్ (బి.ఎస్.సి) డిగ్రీని పూర్తి చేశాడు. ముఖేష్ రాజ్‌పుత్ వివాహం సౌభాగ్యవతితో 10 జూన్ 1980న  జరిగింది.

రాజకీయ జీవితం
ముఖేష్ రాజ్‌పుత్ భారతీయ జనతా పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి 2014లో జరిగిన లోక్‌సభ ఎన్నికలలో ఫరూఖాబాద్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి రామేశ్వర్ సింగ్ యాదవ్‌పై 1,50,502 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2019లో జరిగిన లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి మనోజ్ అగర్వాల్‌పై 2,21,702 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. 

ముఖేష్ రాజ్‌పుత్ 2024లో జరిగిన లోక్‌సభ ఎన్నికలలో ఫరూఖాబాద్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి నావల్ కిషోర్ శాక్యపై 2,678 ఓట్ల స్వల్ప మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు.  
మూలాలు 	   

వర్గం:1956 జననాలు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు